KOʻP BERILADIGAN SAVOLLAR

**Qisqa muddatli kurslar deganda nima tushuniladi?**

Qisqa muddatli kurslar quyidagi texnik kasblar boʻyicha yangi bilim va malakalarni egallamoqchi boʻlgan Afgʻoniston fuqarolariga moʻljallangan: quruvchilar, payvandchilar, IT-mutaxassislari, xizmat koʻrsatish va maishiy xizmat koʻrsatish sohasi ishchilari, transport va avtotaʼmirlash ishchilari, tikuvchilar va kosiblar, oshpazlar, gilamdoʻzlik, kashtachilik (zardoʻzlik) va boshqalar.

**Grant qancha muddat davom etadi?**

Kurslarning davomiyligi uch oygacha muddatni tashkil etib, bu bir oylik amaliyot davrini ham oʻz ichiga oladi. Ishtirokchilar soni: 100 kishi (tanlov ikki marta oʻtkazilib, har birida 50 nafardan ariza beruvchi tanlab olinadi).

**Kimlar ariza berishi mumkin?**

1. 18 yoshdan 35 yoshgacha bo‘lgan (2022-yil 15-aprel holatiga ko‘ra), hozirda O‘zbekiston Respublikasida istiqomat qiluvchi va amaldagi vizaga ega boʻlgan Afg‘oniston fuqarolari.

2. Ariza beruvchilarning avval olgan maʼlumotlari talab qilinmaydi.

3. Soʻnggi 5 yil ichida Afgʻonistondan tashqarida oʻqimagan yoki yashamagan Afgʻoniston fuqarolari.

4. Ariza beruvchilar oʻzbek, rus yoki ingliz tillarini bilishlari zarur, chunki taʼlim ushbu tillardan birida oʻtkaziladi;

Ariza beruvchi xotin-qizlar, shuningdek, qishloq joylaridan kelgan ariza beruvchilar va nogironligi bo‘lgan shaxslar ariza topshirishlari qat’iy tavsiya etiladi.

**Qanday hujjatlar taqdim qilishim zarur?**

Qisqa muddatli kurslar uchun talab qilinadigan hujjatlar roʻyxati:

1. Toʻldirilgan ariza shakli (mana bu yerdan yuklab oling) va qisqacha rezyume
2. Qisqacha ragʻbat xati
3. Pasport va/yoki Id-karta nusxasi

**Qayerda oʻqiyman?**

Siz Termiz shahridagi Afg‘oniston fuqarolarini o‘qitish ta’lim markazida (Markaz) o‘qiysiz, bu markazda texnik imkoniyatlar va ushbu sohada yaxshi tajribaga ega kadrlarga ega. Markaz O‘zbekistondagi ko‘plab universitetlar, institutlar va kollejlar bilan yaxshi yoʻlga qoʻyilgan aloqalarga ega Kasb-hunar taʼlimi va taʼlim dasturlarini yakunlangandan soʻng Markaz Oʻzbekistonda ham, Afgʻonistonda ham tan olinadigan sertifikat beradi.

**Ushbu grant qanday xarajatlarni qoplab beradi?**

Grant quyidagi xarajatlarni oʻz ichiga oladi:

* Oʻqish uchun toʻlov
* Turar joy
* Oylik stipendiya (faqat grant oluvchi uchun)
* Tibbiy sugʻurta

*Ariza beruvchilarning ehtimoliy qaramogʻidagi shaxslar, shu jumladan bolalar bilan bogʻliq boshqa xarajatlar mazkur grant tomonidan QOPLANMAYDI .*